rejauldu/bengali-wikipedia huggingface dataset:
বাংলা রাণী বা গাঙ্গ রাণী  (বৈজ্ঞানিক নাম:Botia dario) () হচ্ছে Cobitidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৪ বাংলাদেশে এ মাছটিকে বউ মাছ, বেটি মাছ, পুতুল মাছ, বেতাঙ্গী মাছ প্রভৃতি আঞ্চলিক নামে ডাকা হয়।  বর্ণনা দেহ চ্যাপ্টা ও লম্বাটে। লম্বায় প্রায় ৪ থেকে ৫ ইঞ্চি পর্যন্ত লম্বা হয়ে থাকে।  মুখ আকারে ছোট এবং অঙ্কীয়দেশে অবস্থিত। ৪ জোড়া ক্ষুদ্রাকৃতির স্পর্শী থাকে। দেহে হলুদ এবং কালো দাগ আছে।  বিস্তৃতি এই মাছ ভারত, ভুটান, বাংলাদেশ ও মায়ানমারে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:ভুটানের মাছ বিষয়শ্রেণী:মিয়ানমারের মাছ বিষয়শ্রেণী:স্বাদু পানির মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
নিরালা সুইটস ছিল পাকিস্তানের লাহোরে অবস্থিত একটি কনফেকশনারি চেইন স্টোর। যার কেবলমাত্র লাহোরেই ১৫টি সহ সমগ্র পাকিস্তানে ২২টি স্টোর ছিল। এছাড়াও এর সংযুক্ত আরব আমিরাতের দুটি দোকান (একটি দুবাইয়ে অপরটি শারজায়) ছিল।    ইতিহাস   এই কোম্পানির প্রতিষ্ঠাতা তাজ দ্বীন। তিনি মূলত কাশ্মীরের একজন পশমি শালের বিক্রেতা ছিলেন। তাজ দিন অমৃতসরের গুরু গ্রন্থ সাহিব, শিখ ধর্মের পবিত্র গ্রন্থ, মুদ্রণ কারখানায় বই বাঁধাইয়ের কাজও করতেন। তখনকার পাঞ্জাব থেকে ১৯৪৭ সালে পাকিস্তানের স্বাধীনতার পর তিনি পাকিস্তানেরং লাহোরে স্থানান্তরিত হন। সেখানে তিনি তাজ বুক পাবলিশারে বই বাঁধাইয়ের কাজ করতেন এবং কিছু অর্থ সঞ্চয় করেন। পরবর্তীতে তিনি লাহোরের ফ্লেমিং রোডে "নিরালা সুইটস" নামে একটি ছোট দোকান খোলেন, যেখানে হালুয়া পুরি এবং মিষ্টি (সকালের নাশতা ও মিষ্টি) বিক্রি করতেন। এটি ১৯৪৮ সালের ঘটনা। তাজ দ্বীন দ্রুত উচ্চমানের এবং সুস্বাদু খাবারের জন্য পরিচিত হয়ে ওঠেন। ফলে অনেক মানুষ দূরদূরান্ত থেকে তার ছোট দোকানে খেতে আসতেন।  ১৯৫০-এর দশকের শুরুর দিকে, দোকানগুলিতে সকালে নাশতা (হালুয়া পুরি ও ছোলার সাথে চা) এবং সন্ধ্যায় মিঠাই বিক্রি করা ছিল প্রচলিত প্রথা।   তথ্যসূত্র    বহিঃসংযোগ    নিরালা সুইটস যুক্তরাজ্য  বিষয়শ্রেণী:মিষ্টান্ন মার্কার নাম বিষয়শ্রেণী:পাকিস্তানের খাদ্য প্রস্তুতকারক বিষয়শ্রেণী:পাকিস্তানি মার্কা বিষয়শ্রেণী:লাহোর ভিত্তিক কোম্পানি বিষয়শ্রেণী:পাকিস্তানের পানীয় কোম্পানি বিষয়শ্রেণী:পাকিস্তানের বেকারি বিষয়শ্রেণী:পাকিস্তানের বিলুপ্ত প্রস্তুতকারক কোম্পানি বিষয়শ্রেণী:১৯৪৮-এ প্রতিষ্ঠিত খুচরা কোম্পানি বিষয়শ্রেণী:১৯৪৮-এ প্রতিষ্ঠিত পাকিস্তানি কোম্পানি বিষয়শ্রেণী:রেস্তোরাঁ ফ্র্যাঞ্চাইজি বিষয়শ্রেণী:পাকিস্তানের রেস্তোরাঁ চেইন বিষয়শ্রেণী:পাকিস্তানের দুগ্ধজাত পণ্য কোম্পানি বিষয়শ্রেণী:১৯৪৮-এ প্রতিষ্ঠিত খাদ্য ও পানীয় কোম্পানি
thumb|250px|Map of Belgium  Template:Location map Belgium is a location map definition used to overlay markers and labels on an equirectangular projection map of Belgium. The markers are placed by latitude and longitude coordinates on the default map or a similar map image.   Usage  These definitions are used by the following templates when invoked with parameter "Belgium":           Map definition   name =   Name used in the default map caption   image =   The default map image, without "Image:" or "File:"   Examples using location map templates    Location map, using default map (image)   {{Location map | Belgium | width   = 200 | lat_deg = 50.85 | lon_deg = 4.35 | label   = Brussels }}   Location map many, using relief map (image1)   {{Location map many | Belgium | relief   = yes | width    = 200 | caption  = Two locations in Belgium | lat1_deg = 50.85 | lon1_deg = 4.35 | label1   = Brussels | lat2_deg = 51.22 | lon2_deg = 4.40 | label2   = Antwerp }}   Location map+, using AlternativeMap   {{Location map+ | Belgium | AlternativeMap = Belgium relief location map.jpg | width   = 200 | caption = Two locations in Belgium | places  =   {{Location map~ | Belgium   | lat_deg = 50.85   | lon_deg = 4.35   | label   = Brussels   }}   {{Location map~ | Belgium   | lat_deg = 51.22   | lon_deg = 4.40   | label   = Antwerp   }} }}   আরো দেখুন   Location map templates  Template:Location map, to display one mark and label using latitude and longitude  Template:Location map many, to display up to nine marks and labels  Template:Location map+, to display an unlimited number of marks and labels   Infobox templates incorporating (passing values to) the Location map template
হ্যারোল্ড টমাস কোথলিফ (; ২৪ মার্চ ১৯১৬ – ১৯৭৬; হ্যারি কোথলিফ নামে সুপরিচিত) একজন ইংরেজ পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় টর্কি ইউনাইটেডের হয়ে একজন রক্ষণভাগের খেলোয়াড় হিসেবে খেলেছিলেন। তিনি মূলত একজন ডান-পার্শ্বীয় রক্ষণভাগের খেলোয়াড় হিসেবে খেলেছিলেন।  ইংরেজ ফুটবল ক্লাব প্রেস্কট ক্যাবলসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ম্যানচেস্টার সিটিতে যোগদান করেছিলেন। ম্যানচেস্টার সিটিতে ১ মৌসুম অতিবাহিত করার পর তিনি নটিংহ্যাম ফরেস্টে যোগদান করেছিলেন; সেখানেও মাত্র একটি মৌসুম অতিবাহিত করার পর তিনি টর্কি ইউনাইটেডে যোগদান করেছিলেন। টর্কি ইউনাইটেডের হয়ে ৯ মৌসুমে ৬৫ ম্যাচে ১টি গোল করার পর, তিনি ডার্টমাথে যোগদান করেছিলেন। সর্বশেষ, তিনি ইলফ্রাকোম্ব টাউনে যোগদান করেছিলেন এবং এখানেই তিনি অবসর গ্রহণ করেছিলেন।  তথ্যসূত্র  বিষয়শ্রেণী:১৯১৬-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:ডার্টমাথ ফুটবল ক্লাবের খেলোয়াড় বিষয়শ্রেণী:এএফসি বোর্নমাথের যুদ্ধকালীন অতিথি খেলোয়াড় বিষয়শ্রেণী:চেলসি ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:ফুলহ্যাম ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:নিউজিল্যান্ডে ইংরেজ অভিবাসনকারী বিষয়শ্রেণী:ইলফ্রাকুম টাউন এএফসির খেলোয়াড় বিষয়শ্রেণী:লেটন অরিয়েন্ট ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:মিলওয়াল ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড় বিষয়শ্রেণী:পোর্টসমাথ ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:প্রেস্কট ক্যাবলস ফুটবল ক্লাবের খেলোয়াড় বিষয়শ্রেণী:টর্কি ইউনাইটেড ফুটবল ক্লাবের খেলোয়াড় বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
শঙ্খনীল কারাগার বাংলাদেশী লেখক হুমায়ূন আহমেদের একটি সমকালীন উপন্যাস। এটি ১৯৭৩ সালে প্রকাশিত হয়।  কাহিনী উপন্যাসের কথক ‘খোকা’। তারা ছয় ভাইবোন। তার বড় বোন রাবেয়া। তার বাবা আর রাবেয়ার বাবা ভিন্ন দুই ব্যক্তি। রাবেয়ার মায়ের আগে এক ধনীর সাথে বিয়ে হয়েছিল। সেই পরিবারে জন্মায় রাবেয়া। রাবেয়ার বাবার সাথে রাবেয়ার মায়ের ছাড়াছাড়ি হয়ে যায়।  রাবেয়ার মায়ের বাবার বাড়ি অভিজাত শ্রেণীর। রাবেয়ার মায়ের জীবন, রূপলাবণ্য সবই ছিল বড়লোকি। তিনি ভালো গান করতে জানতেন। তার বাবার বাড়ি আশ্রয় নেন গরীব শিক্ষার্থী আজহার হোসেন। একদিন তিনি রাবেয়ার মায়ের মুখে গান শুনে তার প্রেমে পড়ে যান। তার কয়েকমাস বাদে রাবেয়ার মায়ের সাথে বিয়ে হয় তার। রাবেয়ার মা তার বাবার বাড়ির সবকিছু ছেড়ে আজহার সাহেবের সংসারে যান।  দীর্ঘ ২৩বছরের সংসারে একে একে খোকা ও তার বাকি চার ভাইবোন জন্মায়। সবচেয়ে ছোট মেয়ে নিনুর জন্মের সময় মারা যান খোকার মা। খোকার মা যেহেতু জন্মগত অভিজাত শ্রেণীর এবং খোকার বাবা যেহেতু দরিদ্র ঘরের ছেলে সেহেতু খোকার মায়ের সাথে তার অন্তরঙ্গ হতো না। তবুও তিনি পছন্দ এবং সম্মান করতেন তার স্ত্রীকে। কিন্তু তার স্ত্রী থাকতেন চুপচাপ, গম্ভীর। রাবেয়া ছাড়া তার অন্যান্য সন্তানরাও তার স্নেহ পায়নি তেমন। তার মনে খুব দুঃখ থাকতো লুকিয়ে। সেজন্যই গানপাগলী হয়েও তিনি সংসারে ২৩ বছরের জীবনে আর কখনও গান করেন নি।  খোকা তার ছোটখালার মেয়ে কিটকিকে ভালোবাসতো। কিটকিও খোকাকে ভালোবাসতো। কিন্তু তারা সপরিবারে পাঁচবছরের জন্য ম্যানিলায় যায়। সেখান থেকে একসময় ফিরে আসে, কিন্তু তার সাথে খোকার বিয়ে হয় না।  খোকার ছোটবোন রুনু বিয়ের আসরে বসলেও তার বিয়া হয় না মনের মানুষের সাথে। সে দুঃখে মানসিক ভারসাম্য হারিয়ে অসুস্থ হয়ে মারা যায়। রাবেয়ারও বিয়ে হয় না। কারণ তার গায়ের রং কালো।  খোকার ছোট ভাই মন্টু লেখাপড়ায় অমনোযোগী। কিন্তু সে একজন কবি। তার চমৎকার সব কবিতা ছাপা হতো পত্রিকায়। এভাবেই দিন চলে যেতে থাকে তাদের। কাছের মানুষগুলো ধীরে ধীরে দূরে সরে যেতে থাকে। রাবেয়া শহরের এক মহিলা হোস্টেলের সুপারিন্টেনডেন্ট হয়ে পরিবার থেকে কিছুটা দূরে চলে যায়। মন্টুও তার সদ্য যৌবনের বিভিন্ন কাজে ব্যস্ত হয়ে পড়ে। আর খোকা ক্রমেই পুরানো দিনের প্রাচুর্যের স্মৃতি অন্তরে জমিয়ে রেখে নিঃসঙ্গতার বেদনায় ডুবতে থাকে।  চরিত্র  খোকা (কথক)  রাবেয়া  মন্টু  রুনু  ঝুনু  কিটকি  নিনু  ওভারশীয়ার কাকু  সুহাসিনী মাসি  শিরিন সুলতানা (খোকার মা)  খোকার ছোটখালা  খোকার বড়মামা, মনসুর  আজহার হোসেন (খোকার বাবা)  আবিদ হোসেন (রাবেয়ার আসল বাবা)  চলচ্চিত্ররূপ  শঙ্খনীল কারাগার ১৯৯২ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। প্রখ্যাত বাংলাদেশী সাহিত্যিক হুমায়ূন আহমেদের উপন্যাস শঙ্খনীল কারাগার অবলম্বনে চলচ্চিত্রটি পরিচালনা করেছেন মুস্তাফিজুর রহমান। মধ্যবিত্ত সমাজের গল্প নিয়ে নির্মিত এই চলচ্চিত্রে অভিনয় করেছেন ডলি জহুর, আসাদুজ্জামান নূর, সুবর্ণা মুস্তাফা, চম্পা। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।  তথ্যসূত্র  বহিঃসংযোগ   গুগলরিডসে শঙ্খনীল কারাগার  রকমারি.কমে শঙ্খনীল কারাগার  বিষয়শ্রেণী:১৯৭৩-এর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:১৯৭৩-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:হুমায়ূন আহমেদের উপন্যাস বিষয়শ্রেণী:চলচ্চিত্রে অভিযোজিত বাংলাদেশী উপন্যাস বিষয়শ্রেণী:বাংলাদেশী উপন্যাস
তাজিকিস্তান জাতীয় অনূর্ধ্ব-২৩ ফুটবল দল (যা তাজিকিস্তান অলিম্পিক ফুটবল দল অথবা সংক্ষেপে তাজিকিস্তান অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে তাজিকিস্তানের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম তাজিকিস্তানের ফুটবলের সর্বোচ্চ নিয়ন্ত্রক সংস্থা তাজিকিস্তান ফুটবল ফেডারেশন দ্বারা নিয়ন্ত্রিত হয়।https://www.worldfootball.net/teams/tadschikistan-u23-h-team/1/    ফার্সি সিংহ নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় তাজিকিস্তানের রাজধানী দুশান্‌বেতে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন তাজিকিস্তানী সাবেক ফুটবল খেলোয়াড় আসলিদিন খাবিবুলোয়েভ এবং অধিনায়কের দায়িত্ব পালন করছেন খুজান্দের মধ্যমাঠের খেলোয়াড় কারোমাতুল্লো সাইদভ।https://int.soccerway.com/teams/tajikistan/tajikistan-u23/31295/https://www.transfermarkt.com/tadschikistan-u23/startseite/verein/72505   এএফসি অনূর্ধ্ব-২৩ এশিয়ান কাপে তাজিকিস্তান অনূর্ধ্ব-২৩ এপর্যন্ত ১ বার অংশগ্রহণ করেছে, যার মধ্যে সেরা সাফল্য হচ্ছে ২০২২ এএফসি অনূর্ধ্ব-২৩ এশিয়ান কাপের গ্রুপ পর্বে অংশগ্রহণ করা। অন্যদিকে, তাজিকিস্তান অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। দালের ইয়োদগরভ, সরবন আভগোনভ, খুসেইন নুর্মাতভ, এখসন পান্দঝশানবে এবং রুস্তম সোইরভের মতো খেলোয়াড়গণ তাজিকিস্তানের অনূর্ধ্ব-২৩ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য গ্রীষ্মকালীন অলিম্পিক   গ্রীষ্মকালীন অলিম্পিক সাল  পর্ব  অবস্থান  ম্যাচ  জয়    হার      ১৯০০  অংশগ্রহণ করেনি  ১৯০৪   ১৯০৮   ১৯১২   ১৯২০   ১৯২৪   ১৯২৮   ১৯৩৬   ১৯৪৮   ১৯৫২   ১৯৫৬   ১৯৬০   ১৯৬৪   ১৯৬৮   ১৯৭২   ১৯৭৬   ১৯৮০   ১৯৮৪   ১৯৮৮   ১৯৯২   ১৯৯৬   ২০০০   ২০০৪   ২০০৮   ২০১২   ২০১৬   ২০২০   ২০২৪  অনির্ধারিত  ২০২৮   ২০৩২  মোট   ০/২৭  ০  ০  ০  ০  ০  ০  তথ্যসূত্র  বহিঃসংযোগ     ফিফা-এ তাজিকিস্তান জাতীয় অনূর্ধ্ব-২৩ ফুটবল দল   বিষয়শ্রেণী:তাজিকিস্তান জাতীয় অনূর্ধ্ব-২৩ ফুটবল দল বিষয়শ্রেণী:এশিয়ার জাতীয় অনূর্ধ্ব-২৩ ফুটবল দল ফুটবল অনূর্ধ্ব-২৩
ইন্ডিয়ার হরিয়ানা প্রদেশের পানিপথ নামক স্থানে তিনটি বিখ্যাত যুদ্ধ সংগঠিত হয়েছিল যে যুদ্ধগুলি ইতিহাসে পানিপথের যুদ্ধ নামে পরিচিত। এই শহরটি  ' উইভিং সিটি অফ ইণ্ডিয়া ' নামে পরিচিত।  পানিপথের প্রথম যুদ্ধ (১৫২৬) হয়েছিল মুঘল সম্রাট বাবর ও দিল্লির পরাক্রমশালী  সুলতান ইব্রাহিম লোদীর সঙ্গে। ফলাফল মুঘল বিজয়। এবং ভারতে মুঘল সাম্রাজ্যের প্রতিষ্ঠা হয়।উল্লেখ থাকে যে এই যুদ্ধে বাবর প্রথম ভারতে  কামানের ব্যবহার করেন যে কারণে বাবর ইব্রাহিম লোদীর লক্ষাধিক সৈন্যের বিরুদ্ধে লড়াই করেও জয়লাভ করেন। আর এই যুদ্ধে বাবর রুমি কৌশল প্রয়োগ  করে  যুদ্ধ জয়কে আরও সহজসাধ্য ক'রে তুলেছিলেন।তাঁর আসল নাম জহিরউদ্দিন মুহাম্মদ।তবে তিনি((খইর ই বাবুর))  ৰা 'সিংহ' নামেই সমধিক পরিচিতি। তিনি মাত্র ১১ বছর বয়সে মধ্য এশিয়ার ফারঘনা রাজ্যের সিংহাসনে আরোহন করেন এবং অল্প বয়সেই দু'বার সিংহাসন হারান। তারপর তিনি নিজ দেশ ছেড়ে আফগানিস্তানের কাবুলের সিংহাসন অধিকার করেন এবং পরে ভারতের সুলতান ইব্রাহিম লোদিকে পরাজিত করে দিল্লি অধিকার করেন। ১৫২৭ খ্রিস্টাব্দে খানুয়ার যুদ্ধে মেবারের রানা সংগ্রাম সিংহকে তিনি পরাজিত করেন। এভাবে এক বিশাল সাম্রাজ্য প্রতিষ্ঠা করেন।  পানিপথের দ্বিতীয় যুদ্ধ (১৫৫৬) হয়েছিল মুঘল সম্রাট আকবরের সঙ্গে সম্রাট হেম চন্দ্র বিক্রমাদিত্যর (হিমু) সঙ্গে। ফলাফল মুঘল বিজয়। এবং মুঘল সাম্রাজ্যের পুনঃপ্রতিষ্ঠা হয়।  পানিপথের তৃতীয় যুদ্ধ (১৭৬১) হয়েছিল দুররানি সাম্রাজ্য ও মারাঠা সাম্রাজ্য দ্বয়ের মধ্যে- ফলাফল দুররানি সাম্রাজ্য  বিজয়। এই বিজয়ের ফলে দুররানি সম্রাজ্য পরবর্তী সময়ে ব্যাপক প্রভাব বিস্তার করেছিল।
বালিয়ামারী-কালাইরচর সীমান্ত হাট হচ্ছে প্রথম বাংলাদেশ-ভারত মৈত্রী সীমান্ত হাট যা ২০১১ সালে বাংলাদেশের রংপুর বিভাগীয় জেলার কুড়িগ্রামের রাজিবপুর উপজেলার বালিয়ামারি সীমান্তে ও ভারতের মেঘালয় রাজ্যের কালাইচর সীমান্তের জিরো পয়েন্টে চালু হয়। হাটের উদ্বোধন করেন তৎকালীন বাংলাদেশ ও ভারতের বাণিজ্যমন্ত্রী ফারুক খান এবং  আনন্দ শর্মা।   বিনিময় ও হাট ব্যবস্থাপনা  সপ্তাহে প্রতি বুধবার ও সোমবার বিজিবি ও বিএসএফ সুরক্ষা বলয়ে হাট বসে এবং প্রতিজন ২০০ ডলার সমমূল্যের শুল্কমুক্ত সওদা করতে পারে। হাটে বাংলাদেশী টাকা ও ভারতীয় রুপি উভয় মুদ্রায় পণ্য বেচা-কেনা হয়।  আরও দেখুন ভারত-বাংলাদেশ সীমান্ত হাট রাধানগর-কৃষ্ণনগর সীমান্ত হাট বাগানবাড়ি-রিংকু সীমান্ত হাট ডলুরা-বালাট সীমান্ত হাট তারাপুর-কমলাসাগর সীমান্ত হাট   তথ্যসূত্র   বিষয়শ্রেণী:বাংলাদেশ–ভারত সীমান্ত বিষয়শ্রেণী:বাংলাদেশ–ভারত সম্পর্ক
আলেকজান্ডার ম্যানুয়াল সাইমন ছিলেন একজন ভারতীয় রাজনীতিবিদ এবং বিধানসভার প্রাক্তন ও প্রথম সদস্য। ১৯৫২ সালের নির্বাচনে কন্যাকুমারী জেলার বিলাভানকোড আসন থেকে তামিলনাড়ু কংগ্রেসের প্রার্থী হিসাবে তিনি ত্রিবাঙ্কুর-কোচিন রাজ্য বিধানসভায় নির্বাচিত হয়েছিলেন। এই আসনটি থেকে এটিই প্রথম নির্বাচন এবং কন্যাকুমারী জেলা তামিলনাড়ুর সাথে একীভূত হওয়ার আগেই এটি হয়েছিল। Elections to the Travancore-Cochin Legislative assembly- 1951 and to the Madras assembly constituencies in the Malabar area  ১৯৫৪ সালের অন্তর্বর্তীকালীন নির্বাচনে তামিলনাড়ু কংগ্রেসের প্রার্থী হিসাবে তিনি কোলেনকোড নির্বাচনী এলাকা থেকে আবার নির্বাচিত হয়েছিলেন। 1954 Travancore-Cochin interim election    তথ্যসূত্র   বিষয়শ্রেণী:তামিলনাড়ুর রাজনীতিবিদ  en:Alexander Manual Simon
সেন্ট নিম্নোক্ত বিষয় উল্লেখ করতে পারে:   মুদ্রা    সেন্ট (মুদ্রা) : মুদ্রার বিভিন্ন ইউনিটের একশততম উপবিভাগ অর্থাৎ একশভাগের একভাগ।   পেনি (কানাডীয় মুদ্রা): ২০১৩ সালে প্রচলন থেকে সরানো একটি কানাডীয় মুদ্রা।  ১ সেন্ট (ডাচ মুদ্রা): একটি ডাচ মুদ্রা যা ১৯৪১ এবং ১৯৪৪ সালের মধ্যে তৈরি হয়েছিল।  ১ সেন্ট ইউরো মুদ্রা: একটি ইউরোপীয় মুদ্রা।  পেনি (মার্কিন যুক্তরাষ্ট্রের মুদ্রা) : একটি মার্কিন যুক্তরাষ্ট্রীয় মুদ্রা।   অবস্থান    সেন্ট, লুক্সেমবার্গ: লুক্সেমবার্গ সিটির এক চতুর্থাংশ।  সেন্ট: আধুনিক দিনের কেন্ট, যা ইংল্যান্ডের একটি পুরানো ইংরেজি শব্দ।   মাপা    সেন্ট (সঙ্গীত): আপেক্ষিক পিচ অথবা বিরতির লগারিদমিক পরিমাপ  সেন্ট: পরিমাপের এককের ১⁄১০০ এর জন্য একটি অনানুষ্ঠানিক নাম। যেমন "এক ইঞ্চির ১২ সেন্ট"। বিশেষ করে এটি উল্লেখ করতে পারে:   বিন্দুর একটি বিকল্প নাম: রত্নপাথরের ভরের একক ১⁄১০০ ক্যারেটের সমান।  সেন্ট (এলাকা): এক একরের ১⁄ ১০০ সমান জমির একক (ভারতের কেরালা ও তামিলনাড়ু রাজ্যে ব্যবহৃত হয়); পশ্চিমবঙ্গ এবং বাংলাদেশে দশমিক (একক) নামেও পরিচিত।  পারমাণবিক বিক্রিয়া একটি ইউনিট।   আরো দেখুন   বিষয়শ্রেণী:দ্ব্যর্থতা নিরসন পাতা
ইরাকে শিয়া মতবাদ (  ) শিয়া মতবাদের প্রথম ইমাম এবং সুন্নি ইসলামের চতুর্থ খলিফা আলী ইবনে আবি তালিবের সময়ে ফিরে যাওয়ার একটি ইতিহাস রয়েছে। যিনি হযরত মুহাম্মদ (স.) এর মৃত্যুর দুই দশক পরে প্রাথমিক খেলাফতের রাজধানী মদিনা থেকে কুফা (বা নাজাফে ) স্থানান্তর করেছিলেন। .বর্তমানে, শিয়া মুসলিমরা ইরাকের জনসংখ্যার সংখ্যাগরিষ্ঠ।  ইরাকে নাজাফ এবং কারবালার পবিত্র শহরগুলি অবস্হিত। জায়গাগুলো লক্ষ লক্ষ শিয়া মুসলমানদের তীর্থস্থান।নাজাফ হল আলীর সমাধির স্থান এবং কারবালা হল মুহাম্মদের নাতি, তৃতীয় শিয়া ইমাম হুসেইন ইবনে আলীর সমাধির স্থান।নাজাফও শিয়া শিক্ষা ও সেমিনারের একটি কেন্দ্র।ইরাকের টুয়েলভার শিয়াদের জন্য অন্য দুটি পবিত্র স্থান হল বাগদাদের আল-কাদিমিয়া মসজিদ, যেখানে সপ্তম এবং নবম শিয়া ইমামদের ( মুসা আল-কাদিম এবং মুহাম্মাদ আল-তাকি ) এবং সামরার আল-আসকারি মসজিদ রয়েছে। দশম এবং একাদশ শিয়া ইমামদের ( আলি আল-হাদী এবং হাসান আল-আসকারি ) সমাধি রয়েছে।  2003 সালে মার্কিন নেতৃত্বাধীন আগ্রাসনের পর, ইরাকে শিয়া এবং সুন্নিদের মধ্যে ব্যাপক সাম্প্রদায়িক সহিংসতা দেখা দিয়েছে , যা 2006-2008 এবং 2013-2017 সালে ইসলামিক স্টেট সন্ত্রাসী গোষ্ঠীর সাথে জড়িত যুদ্ধগুলিতে তীব্র হয়ে ওঠে।   তথ্যসূত্র   বিষয়শ্রেণী:ইরাকে শিয়া ইসলাম
থাম্ব|অ্যাপোলো ৯ মহাকাশযান থেকে মহাকাশ থেকে হিমালয়ের পূর্বাংশ, যার নাম নামচা বারওয়া হিমাল। পর্বতশ্রেণী বা গিরিশ্রেণী হলো একটি রেখায় বিন্যস্ত ও একে অপরের সাথে উচ্চভূমি দ্বারা সংযুক্ত কতকগুলি পর্বত বা পাহাড়ের একটি ধারা বা শ্রেণী। পর্বত ব্যবস্থা বা পর্বত বলয় হল এমন কিছু পর্বতশ্রেণীর সমষ্টি যাদের আকৃতি, গঠন এবং সারিবদ্ধতার মিল রয়েছে এবং যেগুলি একই কারণে, সাধারণত একটি গিরিজনি প্রক্রিয়া থেকে উদ্ভূত হয়েছে। পর্বতশ্রেণীগুলি বিভিন্ন ধরনের ভূতাত্ত্বিক প্রক্রিয়ার মাধ্যমে গঠিত হয়, তবে পৃথিবীর বেশিরভাগ গুরুত্বপূর্ণ পর্বতশ্রেণী ভুত্বকীয় পাতগঠন প্রক্রিয়ার ফলাফল। সৌরজগতের অনেক গ্রহীয় ভরবিশিষ্ট নভোবস্তুতেও পর্বতশ্রেণী পাওয়া যায়। এগুলি সম্ভবত বেশিরভাগ শিলাময় গ্রহের একটি বৈশিষ্ট্য।  পর্বতশ্রেণীগুলি সাধারণত উচ্চভূমি, গিরিপথ ও উপত্যকা দ্বারা বিভক্ত থাকে। একই পর্বতশ্রেণীর মধ্যে অবস্থিত পৃথক পৃথক পর্বতের ভূতাত্ত্বিক বা শিলাগত গঠন একই রকম হতে হওয়া আবশ্যক নয়। এগুলি বিভিন্ন ধরনের গিরিজনিক অভিব্যক্তি এবং স্বতন্ত্র ভূত্বক-খণ্ডের মিশ্রণ হতে পারে, উদাহরণস্বরূপ প্রতিলোম পাত, উত্থিত স্তূপ, ভঙ্গিল পর্বত এবং আগ্নেয়গিরির ভূমিরূপ যার ফলে বিভিন্ন ধরনের শিলা তৈরি হয়।  প্রধান পর্বতশ্রেণী পৃথিবীর স্থলভাগের বেশিরভাগ নবীন পর্বতশ্রেণী প্রশান্ত অগ্নিবলয় বা অ্যালপাইড বলয়ের সাথে সম্পর্কিত। প্রশান্ত অগ্নিবলয় দক্ষিণ আমেরিকার আন্দিজ পর্বতমালা থেকে শুরু করে উত্তর আমেরিকান কর্দিইয়েরা, আলেউশীয় পর্বতমালা, কামচাতকা উপদ্বীপ, জাপান, চীন, ফিলিপাইন, পাপুয়া নিউগিনি হয়ে নিউজিল্যান্ড পর্যন্ত বিস্তৃত। আন্দিজ পর্বতমালা  দীর্ঘ আর এটা পৃথিবীর দীর্ঘতম পর্বত ব্যবস্থা বলে বিবেচিত।  বহির্জাগতিক পর্বতশ্রেণী থাম্ব|সংঘাতের ফলে সৃষ্ট চাঁদে একটি পর্বতশ্রেণী।  সৌরজগতের অন্যান্য গ্রহ ও উপগ্রহের পর্বতগুলো প্রায়ই বিচ্ছিন্ন অবস্থায় থাকে, আর এগুলো মূলত সংঘাতের মতো ঘটনার ফলে সৃষ্ট। তবে পৃথিবীর ন্যায় সেখানেও পর্বতশ্রেণীর উদাহরণ রয়েছে। বিশেষ করে শনির উপগ্রহ টাইটান এবং বামন গ্রহ প্লুটোতে শৃঙ্খলের ন্যায় বৃহৎ পর্বতশ্রেণী রয়েছে, আর সেগুলো প্রায়ই শিলার পরিবর্তে তুষার দ্বারা গঠিত, যেমন প্লুটোর তেনজিং মন্টেস ও হিলারি মন্টেস। পৃথিবী ব্যতীত অন্যান্য শিলাময় গ্রহতে শিলা দ্বারা গঠিত পর্বতশ্রেণী পাওয়া যায়, যেমন শুক্র গ্রহের ম্যাক্সওয়েল মন্টেস ও মঙ্গল গ্রহের টারটারাস মন্টেস।   আরও দেখুন   কর্দিইয়েরা জলনিষ্কাশন ব্যবস্থা বিভাজন পর্বতশ্রেণীর তালিকা পর্বতশ্রেণীর তালিকাসমূহ পর্বতের ধরনের তালিকা পর্বতের তালিকাসমূহ পার্বত্য অঞ্চল পর্বতমালা পর্বত গঠন পর্বতশৃঙ্খল   তথ্যসূত্র    বহিঃসংযোগ      বিষয়শ্রেণী:পর্বতমালা বিষয়শ্রেণী:পর্বত
নীল চট্টোপাধ্যায় একজন ভারতীয় বাঙালি অভিনেতা, যিনি বাংলা টেলিভিশন ধারাবাহিক এবং চলচ্চিত্রে কাজ করেন।  তিনি কড়ি খেলা, কন্যাদান, করুণাময়ী রাণী রাসমণি, মিঠাই, খেলনা বাড়ি, নেতাজি সহ বিভিন্ন জনপ্রিয় ধারাবাহিকে অভিনয় করেছেন।   ব্যক্তিগত জীবন  ১৯ জানুয়ারি ২০২১-এ তিনি একটি ঐতিহ্যবাহী হিন্দু বিবাহ অনুষ্ঠানে পৃথা চন্দকে বিয়ে করেন। পৃথাও একজন অভিনেত্রী, তিনি সান বাংলা'র ধারাবাহিক মেঘে ঢাকা তারা-তে প্রধান চরিত্রে অভিনয় করেছিলেন।   টেলিভিশন  বছরঅনুষ্ঠানচ্যানেলচরিত্রটীকা২০১৭রাঙিয়ে দিয়ে যাওজি বাংলাবিক্রম২০১৭-২০২০বকুল কথাজি বাংলাঅরুণাভ রক্ষিত২০১৮করুণাময়ী রাণী রাসমণিজি বাংলাস্বামী বিবেকানন্দ২০১৮ভানুমতির খেলজি বাংলাকুমার বাহাদুর২০১৯নেতাজিজি বাংলাপ্রতাপ বাবু২০১৯সৌদামিনীর সংসারজি বাংলালোকেশ মুখোপাধ্যায়২০১৯ত্রিনয়নীজি বাংলাজয়ন্ত২০২০খীরের পুতুলজি বাংলাজলোধর২০২০কন্যাদানসান বাংলাসায়ন২০২১-২০২২কড়ি খেলাজি বাংলাঅনিকেত গঙ্গোপাধ্যায়২০২২মিঠাইজি বাংলাআদিত্য আগারওয়াল২০২২-২০২৩খেলনা বাড়িজি বাংলাঅর্কদীপ চক্রবর্তী২০২৩নিম ফুলের মধুজি বাংলাসন্দীপান২০২৩কোন গোপনে মন ভেসেছেজি বাংলাঅরুণাভ ভৌমিক   চলচ্চিত্রের তালিকা  +বছরচলচ্চিত্রভাষাটীকা২০১৯প্যান্থার - হিন্দুস্থান মেরি জানবাংলাসমীর হাসান   আপাতবাস্তব অনুষ্ঠান  +বছরঅনুষ্ঠানচ্যানেলটীকা২০২১দিদি নাম্বার ওয়ানজি বাংলা   পুরস্কার  +বছরপুরস্কারধারাবাহিকচরিত্রফলাফল২০২৩জি বাংলা সোনার সংসার অ্যাওয়ার্ডখেলনা বাড়িঅর্কদীপ সেন   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:বাঙালি টেলিভিশন অভিনেতা বিষয়শ্রেণী:কলকাতার অভিনেতা
সেনগাঁও ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ২০.৭২ কিমি২ (৮.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,০০০ জন। ইউনিয়নটিতে মোট গ্রামের সংখ্যা ১৬ টি ও মৌজার সংখ্যা ১৬ টি।  গ্রাম এবং জনসংখ্যা  সেনগাঁও = ১,৭০০ জন  বাসুন্ডি = ১,৫০০ জন  সিন্দুর্না = ১,৩০০ জন  দস্তমপুর = ১,৮০০ জন  দানাজপুর = ১,১০০ জন  নোহালী = ১,৬৩০ জন  কানারী = ১,১০০ জন  বনডাংগা =১,৪০০ জন  বেলদহী = ২,০০০ জন  উপদইল = ১,৫৫০ জন  হরসুয়া = ১.৫০০ জন  আগ্রাগরিনাবাড়ী = ১,৪০০ জন  ডাংগাপাড়া = ১২০ জন  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পীরগঞ্জ (ঠাকুরগাঁও) উপজেলার ইউনিয়ন
কিউ এ বি এম রহমান বাংলাদেশী প্রাক্তন সরকারি কর্মকর্তা যিনি মুক্তিযোদ্ধা ছিলেন। তিনি বাংলাদেশ অভ্যন্তরীণ নৌ-পরিবহন কর্তৃপক্ষের প্রথমে পরিচালক ও পরে মহাপরিচালক হিসেবে দায়িত্ব পালন করেন। তিনি বাংলাদেশ শিপিং কর্পোরেশনের প্রথম চেয়ারম্যান ও এমডি হিসেবে দায়িত্ব পালন করেন।  মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২২ সালে একুশে পদক প্রদান করে।   কর্মজীবন  কিউ এ বি এম রহমান এইচএমএস কনওয়েতে প্রাক-সমুদ্র প্রশিক্ষণ শেষে ক্যাডেট হিসাবে তৎকালীন ব্রিটিশ-ইন্ডিয়া শিপিংয়ে যোগদান করেন। মাস্টার মেরিনার সার্টিফিকেট পাওয়ার পর মোহাম্মদী শিপিং কোম্পানির আল-আহমাদির কমান্ডে তৎকালীন পাকিস্তানে ফিরে আসেন। এরপর তিনি ইপিএসসির মেরিন সুপারিনটেনডেন্ট হিসাবে যোগদান করেন। পরে তিনি আইডব্লিওটিএর সচিব ও পরিকল্পনা পরিচালক হিসেবে দায়িত্ব পালন করেন।  মুজিবনগর সরকারে যোগদানের জন্য তিনি ১৯৭১ সালের শুরুতে ভারতে যান। বাংলাদেশের স্বাধীনতার পর তিনি বেশ কিছু গুরুত্বপূর্ণ দায়িত্ব পালন করেন। তিনি বাংলাদেশ অভ্যন্তরীণ নৌ-পরিবহন কর্তৃপক্ষের প্রথমে পরিচালক ও পরে মহাপরিচালক হিসেবে দায়িত্ব পালন করেন।  তার উদ্যোগেই ৫ মার্চ ১৯৭২ সালে বাংলাদেশ শিপিং কর্পোরেশন গঠন হয় এবং তিনি বাংলাদেশ শিপিং কর্পোরেশনের প্রথম চেয়ারম্যান ও এমডি হিসেবে দায়িত্ব পালন করেন। কিছু সময়ের জন্য তিনি ঘনিষ্ঠ কিছু সহযোগীদের সাথে জাহাজ-চার্টারিং ব্যবসা পরিচালনা করেন।   মুক্তিযুদ্ধে অবদান  ১৮ ডিসেম্বর ১৯৭১ সালে কলকাতা থেকে বাংলাদেশের প্রবাসী সরকারের প্রতিনিধি হিসেবে আটজন শীর্ষ কর্মকর্তাকে ঢাকায় পাঠানো হয়। ওই দলে ছিলেন কিউ এ বি এম রহমান। তাদের লক্ষ্য ছিল গুরুত্বপূর্ণ স্থাপনাতে সরকারের নিয়ন্ত্রণ প্রতিষ্ঠা। সেটা ছিল মুক্ত বাংলাদেশ সরকারের প্রথম বেসামরিক প্রশাসন। ভারপ্রাপ্ত রাষ্ট্রপতি সৈয়দ নজরুল ইসলামের প্রতিনিধিত্ব করছিলেন আবুল ফাতেহ। ছিলেন মন্ত্রিপরিষদ সেক্রেটারি রুহুল কুদ্দুস, পুলিশের প্রথম মহাপরিদর্শক আবদুল খালেক, সংস্থাপন সচিব এম নুরুল কাদের, তথ্য ও সম্প্রচার সচিব আনোয়ারুল হক খান, অর্থ সচিব কে এ জামান এবং বেসামরিক বিমান পরিবহনের পরিচালক উইং কমান্ডার মির্জা।   সম্মাননা    একুশে পদক -২০২২  নটিক্যাল ইনস্টিটিউট ক্রেস্ট   তথ্যসূত্র   বিষয়শ্রেণী:২০২২-এ একুশে পদক বিজয়ী বিষয়শ্রেণী:মুক্তিযুদ্ধে একুশে পদক বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:একুশে পদক বিজয়ী বিষয়শ্রেণী:বাংলাদেশী সরকারি চাকরিজীবী
একটি প্রেস বিজ্ঞপ্তি বা প্রেস রিলিজ হল সংবাদমাধ্যমের সদস্যদের তথ্য সরবরাহের উদ্দেশ্যে, একটি দাপ্তরিক বিবৃতি প্রদান বা কোনও ঘোষণা দেওয়ার উদ্দেশ্যে দেওয়া একটি দাপ্তরিক বিবৃতি। একটি প্রেস বিজ্ঞপ্তি ঐতিহ্যগতভাবে শিরোনাম, ভূমিকা, দেহ এবং অন্যান্য তথ্যসহ নয়টি কাঠামোগত উপাদান নিয়ে গঠিত। সংবাদ বিজ্ঞপ্তিগুলি খবরের কাগজে এবং ইলেক্ট্রনিক মিডিয়া সদস্যদের কাছে সরবরাহ করা হতে পারে।  প্রেস বিজ্ঞপ্তি ব্যবহারের মাধ্যমে সাধারণত গণমাধ্যম প্রতিষ্ঠানগুলো উপকৃত হয় কারণ তারা ব্যয় হ্রাস করতে এবং এর উপাদানের পরিমাণ কম সময়ে উন্নত করতে সহায়তা করে, যা মিডিয়া ফার্মগুলোর দ্বারা করানো হলে আরও বেশি সময় লাগে। পূর্বপরিকল্পিত হওয়ার কারণে, প্রেস বিজ্ঞপ্তি সাংবাদিকের সময় বাঁচায়, কেবল একটি ঘটনা লেখার ক্ষেত্রেই নয়, সংবাদটি হাতে হাতে গ্রহণে জন্য যে সময় এবং অর্থের দরকার তাও এটি বহুলাংশে হ্রাস করে।  যদিও প্রেস বিজ্ঞপ্তি ব্যবহারে ফলে কোন সংস্থার সময় এবং অর্থ সাশ্রয় হতে পারে, এটি বিস্তৃত গণমাধ্যমের কাঠামো এবং শৈলীকে সীমাবদ্ধ করে। পাশাপাশি, প্রেস বিজ্ঞপ্তিগুলি তাদের আদিষ্ট সংগঠনের প্রতি পক্ষপাতদুষ্ট হতে পারে। ডিজিটাল যুগে গ্রাহকরা তাৎক্ষণিকভাবে তাদের তথ্য পেতে চান যা সংবাদ মাধ্যমকে যতটা সম্ভব অধিক উপাদান তৈরি করার জন্য চাপ দেয়। এ বিষয়টি সংবাদমাধ্যম সংস্থাগুলোকে প্রতিবেদন তৈরির ক্ষেত্রে প্রেস বিজ্ঞপ্তির উপর অধিক নির্ভর করতে বাধ্য করতে পারে।  বিষয়শ্রেণী:গণমাধ্যম বিষয়শ্রেণী:জনসংযোগ কৌশল